கேள்வி: பால்வாய் சிரவந்தி ரெட்டி - அரசியல் வாழ்க்கை பற்றி தகவல் சொல்.
பதில்: பால்வாய் சிரவந்தி அகில இந்தியக் காங்கிரசு கட்சியின் உறுப்பினராகவும், தெலங்காணா உயர் நீதிமன்றம் வழக்கறிஞராகவும் உள்ளார். இவர் 1994ஆம் ஆண்டு தனது தந்தை பல்வாய் கோவர்தன் ரெட்டிக்காக முதன்முறையாகப் பிரச்சாரம் செய்தார். இவரது தீவிர அரசியல் வாழ்க்கை 1999-ல் அவரின் தந்தை முனுகோட்டில் போட்டியிட்டபோது அவரது பிரச்சார பொறுப்பாளராகப் பணியாற்றினார். இவர் 20 ஆண்டுகளுக்கும் மேலாகக் காங்கிரசு கட்சியின் உறுப்பினராகவும், முதல் அகில இந்தியக் காங்கிரசு குழுவின் உறுப்பினராகவும் இருந்து வருகிறார். தெலங்காணாவில் இந்தியப் பொதுவுடமைக் கட்சி (மார்க்சிஸ்ட்) சட்டமன்றத் தேர்தலில் சுயேச்சை (அரசியல்) வேட்பாளராகப் போட்டியிட்டு 27,441 வாக்குகள் பெற்று வெற்றி வாய்ப்பினை இழந்தார். காங்கிரசு தலைவர் சோனியா காந்தி முனுகோடு சட்டமன்ற இடைத்தேர்தலில் பால்வாய் சிரவந்தி ரெட்டியின் வேட்புமனுவைச் செப்டம்பர் 9, 2022 அன்று அங்கீகரித்தார். காங்கிரசு சட்டமன்ற உறுப்பினர் ஏ. கோமதிரெட்டி ராஜகோபால் ரெட்டி பாஜகவுக்கு மாறியதால் நல்கொண்டா மாவட்டத்தில் உள்ள இந்தத் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் பாஜக அதிகாரப்பூர்வ வேட்பாளராகப் போட்டியிட்ட முன்னாள் சட்டமன்ற உறுப்பினர் கோமதிரெட்டி ராஜகோபால் ரெட்டியை எதிர்த்துப் போட்டியிட்டு மூன்றாமிடம் பெற்றார். இத்தேர்தலில் பாரத் இராட்டிர சமிதியினைச் சார்ந்த குசுகுந்த்லா பிரபாகர் ரெட்டி வெற்றிபெற்றார்.